**Hei kaikki Vallilan kirjaston ystävät ja ystävällismieliset!**

**Kesä alkaa olla ohi ja edessä on mielenkiintoinen syksy, jossa muistellaan Arto Melleriä ja pohditaan naisen sisintä olemusta. Tänä syksynä tulee kuluneeksi myös 20 vuotta siitä kun kirjasto aloitti uudessa rakennuksessa Päijänteentiellä. Marraskuussa kirjailijavieraaksi tulee Outi Pakkanen. Lapsille järjestetään perinteinen lasten lauantai lähempänä joulua.**

Tapahtumatiedot löytyvät kirjaston nettisivuilta: <http://www.lib.hel.fi/fi-FI/vallila/>

Tutustu myös facebook-sivuihimme ja Vallilan Kirjaston Ystävien uusittuihin sivuihin: <http://vakiystavat.weebly.com/>

**Vallilan kirjaston tapahtumia syksyllä 2011**

**Romua rakkauden valtatiellä - Arto Mellerin elämä, lauantai 17.9. klo 13.**  
Ystävät kokoontuvat lauantaina 17.9. Vallilan kirjastoon muistelemaan Arto Melleriä. Vuonna 2005 kuollut Melleri kuului Suomen tunnetuimpiin runoilijoihin, mutta minkälainen ihminen hän oli boheemin runoilijanhahmonsa takana? Tilaisuudessa Martti Anhava kertoo syyskuussa julkaistavasta elämänkerrasta *Romua rakkauden valtatiellä - Arto Mellerin elämä.* Tilaisuudessa esiintyy Kalle Ahola ja lisäksi järjestetään avoin muistelupiiri. Kirjastossa on näytteillä Melleri-aineistoa SKS:n ja Matti Pyykön kokoelmista.

**Tilaisuuden ohjelma:**

13.00 Tilaisuuden avaus

13.05 Kalle Ahola & bändi

13.20 Martti Anhava: Arto Melleristä

13.50 Työväenopiston runoteatteri, ohj. Martti Mäkelä

14.00 Muistitiedon keruu, kampanjan avaus (U-M Peltonen, SKS)

14.10 Muistelupiiri: Martti Anhava, Arto af Hällström, Kaija Kangas ja Olli Lampi

**Vallilan valokiila syttyy jälleen 15.9. klo 19 alkaen**

Vallilan valokiila, ajankohtaisiin aiheisiin pureutuva keskustelusarja, keskittyy syksyn aikana naisiin, naiseuteen ja naisen elämään.

to 15.9. klo 19.00 Nainen, islam ja tasa-arvo, asiantuntijana FT Sylvia Akar, HYY

to 13.10. klo 19.00 Nainen, raha ja kuluttaminen, asiantuntijana yht.tri, kirjailija Leila Simonen

to 10.11 klo 19.00 Nainen, tiede ja johtaminen, asiantuntijana tieteellinen johtaja Anne-Christine Ritschkoff, VTT

to 8.12 klo 19.00 Nainen, uskonto, filosofia ja seksuaalisuus, asiantuntijana TM, tohtorikoulutettava Ilse Paakkinen, HYY

**Päijänteentie kirjastorakennus 20 vuotta!**

Uuden kirjaston syntymäpäivää vietetään lokakuussa. Tällöin katse kohdistuu luonnollisestikin arkkitehtuuriin. Päivä varmistuu myöhemmin kun saamme varman tiedon akateemikko Juha Leiviskän syksyn ohjelmasta.

**Tervetuloa! Kaikkiin tilaisuuksiin on vapaa pääsy!**  
Vallilan kirjasto,  
Päijänteentie 5,

Puh. 09 310 85055  
  
**Lisätietoja:** Kirjastonjohtaja Harri Sahavirta, puh. 040 334 9630

Harri Sahavirta

Filosofian tohtori / Ph.D.

Kirjastonjohtaja / Chief Librarian

harri.sahavirta(at)hel.fi / p. 09 310 85 655

Vallilan ja Suomenlinnan kirjastot / Vallila and Suomenlinna libraries

Helsingin kaupunginkirjasto /Helsinki City Library